**Ревизорски извјештај**

|  |  |
| --- | --- |
| **Назив ревизије:** | Ревизија додјеле новчане помоћи у ЈУ Центар за социјални рад Прњавор  |
| **Временски период обухваћен ревизијом:** | 13/05/2024 - 07/06/2024 |
| **Број ревизије:** | 13-014-141/24 |
| **Назив ревидираног субјекта/oрганизационе јединице укључене у ревидирани процес:** | ЈУ Центар за социјални рад Прњавор |
| **Вођа ревизорског тима:** | Зоран Дебељак |
| **Чланови ревизорског тима:**  | Зоран Дебељак  |
| ИЗВРШНИ РЕЗИМЕ |
| **Слободан текст** (навести кратак опис циљева и обима ревизије, најзначајнијих налаза ревизије и њима везаних ризика) |  У ЈУ Центар за социјални рад Прњавор постоји стотињак корисника новчане помоћи, а циљ ове интерне ревизије је да се утврди да ли су средства додјељена лицама која испуњавају услове и да ли им је правилно обрачунат износ новчане помоћи. |
| 1. УВОД  |
| * 1. **Основ за ревизију:**
 |  |
| * 1. **Предмет ревизије:**
 |  |
| **1.3. Циљеви интерне ревизије:**  | 1. Осигурати да је новчана помоћ додјељена лицима који су испунили услове на основу одговарајуће документације. 2. Осигурати да је износ додјељене новчане помоћи правилно обрачунат у складу са важећим законима. |
| **1.4. Обим интерне ревизије:**  | - Закон о социјалној заштити Републике Српске („Службени гласник Републике Српске“ број 37/12, 90/16, 94/19, 42/20 и 36/22), - 50 предмета којима је обрачуната новчана помоћ за последњи исплаћени мјесец |
| **1.5. Полазне информације о ревидираном подручју**:  |  Право на новчану помоћ може остварити појединац неспособан за рад, који нема властитих прихода или чији су укупни приходи за издржавање испод нивоа новчане помоћи утврђене Законом о социјалној заштити, који нема вишак стамбеног простора, који нема другу имовину из чије се вриједности могу осигурати средства за издржавање, који нема обвезнике издржавања у складу са Породичним законом или ако ти обвезници издржавања због инвалидности и друге објективне спријечености нису у могућности и способни да га издржавају и извршавају обавезу издржавања.Право на новчану помоћ може остварити и породица у цјелини по свим напријед условима које су се односиле и на појединца.Новчана помоћ се исплаћује мјесечно.Основица за утврђивање висине новчане помоћи у текућој години је просјечна нето плата у Републици Српској остварена у претходној години.Висина новчане помоћи утврђује се зависно од броја чланова породице, у проценту од основице која износи:а) за појединца 17 % од основице,б) за породицу са два члана 22 % од основице,в) за породицу са три члана 27 % од основице,г) за породицу са четири члана 30 % од основице и д) за породицу са пет и више чланова 33 % од основице. Ребалансом буџета за 2023. годину средства за новчане помоћи су одобрена у висини од 237.000,00 КМ од чега је реализовано укупно 226.287,92 КМ. Број корисника на дан 31.12.2023. године је био 96, а током 2023. године су 102 корисника остварила поменуто право. У првом кварталу 2024. године са позиције новчане помоћи утрошено је 62.931,79 КМ. Према Закону о социјалној заштити, 50 % средстава иде на терет општине/града, док је друга половина на терет Министарства здравља и социјалне заштите Републике Српске. |
| **1.6. Позитивни налази**: |  Свих 50 ревидираних предмета су имали уредну документацију на основу које су остварили право новчане помоћи, а износ новчане помоћи је обрачунат у складу са важећим законима. Већина од 50 прегледаних предмета је била предмет ревизије плана заштите лица од стране радника центра гдје се готово на годишњем нивоу поново испитује испуњеност услова одређених корисника права. |
| **1.7. Одговорности:**  |  |
| **1.8. Ограничења ревизије:**  |  |
|  |  |
| 2. НАЛАЗИ, ЗАКЉУЧЦИ И ПРЕПОРУКЕ |
| **Претходни ревизијски преглед** (спровођење препорука из претходне ревизије) |  |
| **Контролни циљ** |  Осигурати да је новчана помоћ додјељена лицима који су испунили услове на основу одговарајуће документације. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 1 - Приликом додјеле новчане помоћи средства се исплаћују лицима која су доставила одговарајуће доказе да испуњавају услове за додјелу новчане помоћи. У ревидираном узорку од 50 случајно одабраних предмета којима је новчана помоћ исплаћена за претходни мјесец, утврђено је да се ради о лицима која нису способна за рад што је доказано налазом стручне комисије или се ради о лицима која су старија од 65 година и самим тим нису способна за рад. Наведена лица живе сама у домаћинству што је доказано кућним листама или овјереним изјавама. Сви предмети новчане помоћи подлијежу ревизији плана заштите од стране запослених у центру гдје се испитује испуњеност услова односно шаљу се дописи одређеним институцијама како би се провјерило да ли је дошло до неких промјена у остваривању права, а у ревидираном узорку констатовано је да није дошло до никаквих промјена у статусу корисника. Примаоци новчане помоћи често имају сроднике који би их требали издржавати по Породичном закону, али исти финансијски нису у могућности, стога наведено радници центра провјеравају кроз повремене ревизије како би установили да ли се ишта по том питању промијенило. |
| **Препоруке** (корективна активност коју треба провести): |  |
| **Контролни циљ** |  Осигурати да је износ додјељене новчане помоћи правилно обрачунат у складу са важећим законима. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 2 - Обрачун новчане помоћи се ради према Закону о социјалној заштити у којем је одређен проценат обрачуна од основице тј. просјечне нето плате у Републици Српској остварене у претходној години. У ревидираном узорку од 50 предмета се радило о особама које живе саме тако да је у свим случајевима проценат износио 17 %, а износ просјечне нето плате за претходну годину се преузима са интернет странице Републичког завода за статистику. Већина корисника нема никаквих прихода, а уколико их има ради се о годишњем катастарском приходу или борачком додатку. У случајевима гдје постоји некакав мањи приход, износ новчане помоћи се умањује за остварени просјечни мјесечни приход корисника. За последњи исплаћени мјесец износ новчане помоћи је био 216,58 КМ (што је 17 % од просјечне нето плате у 2023. години у износу 1.274,00 КМ) гдје се за неке кориснике умањивао за просјечан мјесечни приход (у већини случајева се радило о неколико марака). |
| **Препоруке** (корективна активност коју треба провести): |  |
| **Прихваћене:** |  |
| **Коментар руководства:**  |  |
| 3. ПРИЛОЗИ  |
|  |  |
|  |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | Зоран Дебељак, интерни ревизор |
|  |
| Коначан ревизорски извјештај је достављен:  |  |
| ЈУ Центар за социјални рад ПрњаворРуководилац субјекта,а/а |